stanford-oval/wikipedia huggingface dataset:
สมาคมฟุตบอลสโลวีเนีย
แหล่งข้อมูลอื่น

Official website
Slovenia เก็บถาวร 2020-03-30 ที่ เวย์แบ็กแมชชีน at FIFA website
Slovenia at UEFA website
| ด ค ก ฟุตบอลในประเทศสโลวีเนีย |
| --- | --- |
สมาคมฟุตบอลสโลวีเนีย (NZS)
ทีมชาติ:  สโลวีเนีย  สโลวีเนีย บี  U21  U19  U17  หญิง 
ลีก:  1. SNL  2. SNL  3. SNL  วีเมนส์ลีก  1. SML (รุ่นอายุไม่เกิน 19 ปี) 
ถ้วย:  สโลวีเนียนคัพ  สโลวีเนียนวีเมนส์คัพ 
การแข่งขันที่ถูกยุบ:  Republic League (1920–1991)  Republic Cup (1953–1991)  ซูเปอร์คัพ (1995–1996, 2007–2015) 
 รายชื่อสโมสร  รายชื่อการแข่งขัน  รายชื่อสนาม 
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย
สลอเวงกราเดิตส์

| สลอเวงกราเดิตส์ |
| --- | --- |

สลอเวงกราเดิตส์ที่ตั้งในประเทศสโลวีเนีย
พิกัด: 46°30′33.69″N 15°4′44.97″E﻿ / ﻿46.5093583°N 15.0791583°E﻿ / 46.5093583; 15.0791583
ประเทศ:  สโลวีเนีย
Traditional region: สติเรีย
Statistical region: คารินเทีย
เทศบาล: สลอเวงกราเดิตส์
พื้นที่
 • ทั้งหมด: 5.6 ตร.กม. (2.2 ตร.ไมล์)
ความสูง: 413 เมตร (1,355 ฟุต)
ประชากร (2012)
 • ทั้งหมด: 7,557 คน

สลอเวงกราเดิตส์ (สโลวีเนีย: Slovenj Gradec; เยอรมัน: Windischgrätz) เป็นเมืองทางภาคเหนือของประเทศสโลวีเนีย เมืองนี้มีเนื้อที่ 173.7 กิโลเมตร และมีประชากรทั้งหมด 7,557 คน (ในปี ค.ศ. 2002)
แหล่งข้อมูลอื่น

Official Website เก็บถาวร 2020-10-20 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  Pleiades 
อื่น ๆ:  IdRef
สะพานช่างซ่อมรองเท้า

| สะพานช่างซ่อมรองเท้า |
| --- | --- |

ข้าม: แม่น้ำลิยูบลิยานิตซา
ที่ตั้ง: ลูบลิยานา ประเทศสโลวีเนีย
ข้อมูลจำเพาะ
ประเภท: สะพานโค้ง
ประวัติ
วันเปิด: 1931
ที่ตั้ง

สะพานช่างซ่อมรองเท้า (สโลวีเนีย: Čevljarski most) หรือ สะพานช่างทำรองเท้า (Šuštarski most) เป็นสะพานคนเดิน ข้ามแม่น้ำลิยูบลิยานิตซาในย่านเมืองเก่าสมัยกลางของกรุงลูบลิยานา ประเทศสโลวีเนีย ประดับประดาด้วยเสาสองแบบ คือ เสาแบบคอรินเทียน ส่วนเสาตะเกียงเป็นเสาแบบไอออนิก
สะพานช่างซ่อมรองเท้าเป็นหนึ่งในสะพานที่เก่าแก่ที่สุดในลูบลิยานา อายุเก่าแก่ถึงอย่างน้อยศตวรรษที่ 13 ในสมัยกลางสะพานนี้ชื่อว่า "สะพานบน" (Zgornji most) โดยแรกเริ่มเป็นสะพานไม้ที่มีร้านขายเนื้ออยู่ข้างบน แต่ด้วยกลิ่นเนื้อที่แรงทำให้จักรพรรดิโรมันอันศักดิ์สิทธิ์ในขณะนั้นจ่ายเงินให้พ่อค้าเนื้อย้ายออก ร้านค้าที่ว่างลงกลายมาเป็นของช่างทำรองเท้าแทน ซึ่งเป็นที่มาของชื่อสะพานในปัจจุบัน ในปี 1867 สะพานเหล็กหล่อในชื่อสะพานคราแด็ตสกีมาสร้างอยู่แทนที่สะพานเดิมที่ทลายไป และต่อมาสะพานนี้ก็ย้ายไปไว้จุดอื่น
สะพานปัจจุบันเป็นสะพานหินสร้างขึ้นในปี 1931 เป็นผลงานการออกแบบของโยแฌ เปลชนิก
สตฺยเมว ชยเต

ตราแผ่นดินของอินเดีย ด้านล่างมีคำว่า สตฺยเมว ชยเต
สัตยเมวชยเต (สันสกฤต: सत्यमेव जयते, Satyameva Jayate; ออกเสียง [s̪ɐt̪jɐ.meːʋɐ ˈd͡ʑɐ.jɐ.t̪eː], IAST: satyam-eva jayate; แปลว่า "ความจริงเท่านั้นที่มีชัย") เป็น มนตร์ จากคัมภีร์ในศาสนาฮินดูชื่อ มุณฑโกปนิษัท ภายหลังประเทศอินเดียได้รับเอกราช ได้นำเอามาใช้เป็นคติพจน์ประจําชาติอินเดียเมื่อวันที่ 26 มกราคม 1950 ซึ่งเป็นวันที่อินเดียได้รับสถานะเป็นสาธารณรัฐ
ที่มา

คำขวัญนี้มาจาก มนตร์ บทที่ 3.1.6 จาก มุณฑโกปนิษัท ซึ่งปรากฏดังต่อไปนี้:
सत्यमेव जयते नानृतं सत्येन पन्था विततो देवयानः ।

येनाक्रमन्त्यृषयो ह्याप्तकामा यत्र तत् सत्यस्य परमं निधानम् ॥
satyameva jayate nānṛtaṃ

satyena panthā vitato devayānaḥ

yenākramantyṛṣayo hyāptakāmā

yatra tat satyasya paramaṃ nidhānam
สตฺยเมว ชยเต นานฤตํ

สตฺเยน ปนฺถา วิตโต เทวยานะ

เยนากฺรมนฺตฺยฤษโย หฺยาปฺตกามา

ยตฺร ตตฺ สตฺยสฺย ปรมํ นิธานมฺ
Truth alone triumphs; not falsehood.

Through truth the divine path is spread out

by which the sages whose desires have been completely fulfilled,

reach to where is that supreme treasure of Truth.
ดูเพิ่ม

รายชื่อคำวัญประจำรัฐของอินเดีย
ทรูธพรีเวลส์ (ความจริงจะคงอยู่) คติพจน์ประจําชาติของประเทศเช็กเกีย ซึ่งมีความหมายเดียวกัน
สะพานมังกร (ลูบลิยานา)

| สะพานมังกร |
| --- | --- |

ข้าม: แม่น้ำลิยูบลิยานิตซา
ที่ตั้ง: ลูบลิยานา ประเทศสโลวีเนีย
ข้อมูลจำเพาะ
ประเภท: สะพานโค้ง
ช่วงยาวที่สุด: 33.34 เมตร (109.4 ฟุต)
ประวัติ
วันเปิด: 1901
ที่ตั้ง

สะพานมังกร (สโลวีเนีย: Zmajski most หรือชื่อเดิม Zmajev most) เป็นสะพานในลูบลิยานา ประเทศสโลวีเนีย ข้ามแม่น้ำลิยูบลิยานิตซา เชื่อมระหว่างถนนกอปีตาร์ (Kopitarjeva ulica) กับถนนเร็สเซิล (Resljeva cesta) เข้ากับทางเหนือของตลาดกลางลูบลิยานาที่จัตุรัสว็อดนีก สะพานสร้างขึ้นในต้นศตวรรษที่ 20 สมัยที่ลูบลิยานาอยู่ภายใต้จักรวรรดิออสเตรีย-ฮังการี ถือเป็นตัวอย่างชิ้นเยี่ยมของสะพานคอนกรีตเสริมเหล็ก และสถาปัตยกรรมเวียนนาซิเซชชัน ปัจจุบันสะพานได้รับการคุ้มครองภายใต้สถานะอนุสรณ์ทางเทคนิค (technical monument)
สงครามโปแลนด์-ลิทัวเนีย-ทิวทัน

สงครามโปแลนด์-ลิทัวเนีย-ทิวทัน หรือ มหาสงคราม (โปแลนด์: Wielka Wojna, อังกฤษ: Polish–Lithuanian–Teutonic War หรือ Great War)  เป็นสงครามที่เกิดขึ้นระหว่างปี ค.ศ. 1409 จนถึงปี ค.ศ. 1411 ระหว่างราชอาณาจักรโปแลนด์และอาณาจักรแกรนด์ดยุคแห่งลิทัวเนียฝ่ายหนึ่ง และ อัศวินทิวทันอีกฝ่ายหนึ่ง สงครามจบลงด้วยการลงนามในสนธิสัญญาธอร์นครั้งที่หนึ่งหลังจากฝ่ายอัศวินทิวทันได้รับความพ่ายแพ่อย่างย่อยยับในยุทธการกรุนวอลด์ (Battle of Grunwald) และทำให้สูญเสียอำนาจต่างๆ ที่เคยมีก่อนสงครามโดยไม่มีโอกาสได้ฟื้นตัวขึ้นอีกหลังจากนั้น
สาเหตุ

ในคริสต์ศตวรรษที่ 13 อัศวินทิวทันได้รับคำเชิญจากคุลเมอร์แลนด์ (Chełmno Land) ให้มาช่วยในการป้องกันมาโซเวียและมาเปลี่ยนเพกันให้หันมานับถือคริสต์ศาสนา ตามพระราชประกาศของพระสันตะปาปาอัศวินทิวทันได้รับสิทธิเต็มตัวในการปฏิการดังว่า ซึ่งทำให้อัศวินทิวทันทำการวางรากฐานทางอำนาจในบริเวณที่เข้าไป และยึดครองบริเวณชายฝั่งทะเลบอลติกที่ในปัจจุบันคือลัตเวีย, ลิทัวเนีย และ เอสโตเนีย และมีเค้าว่าจะขยายอำนาจเพิ่มขึ้น การรุกรานในคริสต์ศตวรรษที่ 14 ทำให้ยึดครองเมืองสำคัญสองเมืองได้โพเมอราเรีย และ คูยาเวีย ในการพยายามขยายอำนาจเหนือรัฐลิทัวเนียที่เป็นเพกัน อัศวินทิวทันก็เริ่มการรณรงค์ทางทหารที่เรียกว่าสงครามครูเสดตอนเหนือ โดยการพยายามหว่านล้อมการสนับสนุนจากรัฐต่างๆ ในยุโรป
ในปี ค.ศ. 1385 พระราชบัญญัติสหภาพเครโวมีผลในการรวมราชบัลลังก์ระหว่างโปแลนด์และลิทัวเนียโดยการเสกสมรสระหว่างโยไกลา แกรนด์ดยุคแห่งลิทัวเนียและราชินีเจดวิกาผู้ครองโปแลนด์ที่มีผลในการเปลี่ยนแปลงความสมดุลทางอำนาจ ทั้งโปแลนด์และลิทัวเนียทราบว่าการรวมตัวกันเท่านั้นที่จะสามารถหยุดยั้งการขยายอำนาจของอัศวินทิวทันได้ โยไกลายอมรับนับถือคริสต์ศาสนาและขึ้นครองราชย์เป็นสมเด็จพระเจ้าวลาดิสเลาสที่ 2 ยากีลโลแห่งโปแลนด์ การเปลี่ยนไปนับถือคริสต์ศาสนาของลิทัวเนียทำให้จุดประสงค์ของในการต่อต้านเพกันของอัศวินทิวทันหมดความหมาย
แต่ในปี ค.ศ. 1398 อัศวินทิวทันก็ยังคงดำเนินการรุกรานอาณาจักรต่างๆ ในโปแลนด์และลิทัวเนียทั้งที่ได้เปลี่ยนมาเป็นคริสเตียนแล้ว แต่ขณะนั้นโปแลนด์และลิทัวเนียก็ต้องยอมรับการรุกราน เพราะยังไม่มีทางต่อสู้เพราะไม่มีความพร้อมเพรียงทางทหารในการต่อต้านอัศวินทิวทัน แต่มาพ่ายแพ้ในยุทธการกรุนวอลด์ เมื่อวันที่ 15 กรกฎาคม ค.ศ. 1410 ในการต่อสู้กับกองทัพโปแลนด์-ลิทัวเนียที่นำโดยสมเด็จพระเจ้าวลาดิสเลาสที่ 2 ยากีลโลแห่งโปแลนด์
ดูเพิ่ม

ประวัติศาสตร์โปแลนด์
ประวัติศาสตร์ลิทัวเนีย
สะพานละติน

| สะพานละติน |
| --- | --- |
Latinska ćuprija
สะพานละติน
พิกัด: 43°51′27.4″N 18°25′43.9″E﻿ / ﻿43.857611°N 18.428861°E﻿ / 43.857611; 18.428861
เส้นทาง: คนเดินเท้าและจักรยาน
ข้าม: มิลยัตสกา
ข้อมูลจำเพาะ
วัสดุ: หิน
ที่ตั้ง
th
สะพานละติน (บอสเนีย-โครเอเชีย-มอนเตเนโกร-เซอร์เบีย: Latinska ćuprija / Латинска ћуприја) หรือ สะพานปรินซีป (Principov most / Принципов мост) เป็นสะพานที่สร้างในยุคจักรวรรดิออตโตมันในซาราเยโว ประเทศบอสเนียและเฮอร์เซโกวีนา ข้ามแม่น้ำมิลยัตสกา
ปลายทิศเหนือของสะพานเป็นจุดเกิดเหตุลอบปลงพระชนม์ อาร์ชดยุกฟรันซ์ แฟร์ดีนันท์ แห่งออสเตรีย โดยกัฟรีโล ปรินซีป ในปี 1914 ซึ่งนำไปสู่วิกฤตการณ์เดือนกรกฎาคมและสงครามโลกครั้งที่หนึ่งในที่สุด ในสมัยยูโกสลาเวีย สะพานนี้เป็นที่รู้จักในชื่อ "สะพานปรินซีป" (Principov most / Принципов мост) ตั้งชื่อเพื่อเป็นอนุสรณ์แด่ผู้ก่อเหตุลอบปลงพระชนม์
ศาลาประชาคมร้อยปี

| --- | --- |
ศาลาประชาคมร้อยปีหลังจากการปรับปรุงใหม่ในปี ค.ศ. 2009

ที่ตั้ง: วรอตสวัฟ, จังหวัดดอลนือชล็อนสก์, ประเทศโปแลนด์
ความจุ: มวยสากล: 11,000 แฮนด์บอล: 8,500 บาสเกตบอล: 10,000 วอลเลย์บอล: 10,000
การก่อสร้าง
ลงเสาเข็ม: 1911
ก่อสร้าง: 1913
เปิดใช้สนาม: 20 พฤษภาคม 1913
สถาปนิก: มักซ์ แบร์ก

 แหล่งมรดกโลกโดยยูเนสโก
ชื่อที่ขึ้นทะเบียน: ศาลาประชาคมร้อยปีในวรอตสวัฟ
ประเภท: มรดกทางวัฒนธรรม
เกณฑ์: i, ii, iv
ขึ้นเมื่อ: 2546 ((คณะกรรมการสมัยที่ 30)
เลขอ้างอิง: 1165
State Party: โปแลนด์
ภูมิภาค: ยุโรปตะวันออก
 
 
ศาลาประชาคมร้อยปี (อังกฤษ: Centennial Hall, เยอรมัน: Jahrhunderthalle, โปแลนด์: Hala Stulecia) ชื่อเดิม ฮาราลูดอวา (โปแลนด์: Hala Ludowa) เป็นอาคารทางประวัติศาสตร์ในวรอตสวัฟ, ประเทศโปแลนด์ ได้รับการสร้างขึ้นตามแผนของสถาปนิกที่มีชื่อเสียงชาวเยอรมัน มักซ์ แบร์ก สร้างขึ้นในปี ค.ศ. 1911–1913 เมื่อเมืองเป็นส่วนหนึ่งของจักรวรรดิเยอรมัน มักซ์ แบร์กได้ออกแบบศาลาประชาคมร้อยปีเพื่อเป็นอาคารอเนกประสงค์ ใช้สำหรับการเป็นเจ้าภาพจัดนิทรรศการ, การแสดงคอนเสิร์ต, การแสดงละครโอเปราและการแข่งขันกีฬา
ในปี ค.ศ. 1948 ได้มีการสร้างประติมากรรมโลหะรูปทรงเข็ม ("Iglica") มีความสูง 100 เมตร ซึ่งอยู่บริเวณด้านหน้าของศาลาประชาคมร้อยปี
ในปี ค.ศ. 2006 ศาลาประชาคมร้อยปีได้รับลงทะเบียนเป็นมรดกโลก
เหตุผลที่ได้รับคัดเลือกเป็นมรดกโลก

ศาลาประชาคมร้อยปีได้จดทะเบียนเป็นมรดกโลกจากองค์การยูเนสโกภายใต้ชื่อ "ศาลาประชาคมร้อยปีในวรอตสวัฟ" ในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่เมืองวิลนีอุส ประเทศลิทัวเนีย ด้วยข้อกำหนดและหลักเกณฑ์พิจารณาให้เป็นมรดกโลก ดังนี้
(i)  - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
(ii)  - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
(iv)  - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
สมุดภาพ

อิกลิตแส ("Iglica")
แหล่งข้อมูลอื่น

Official site (โปแลนด์), (อังกฤษ)
Century Hall ที่ฐานข้อมูลโครงสร้าง (Structurae)
archINFORM - Centennial Hall
Videomapping
51°06′26″N 17°04′37″E﻿ / ﻿51.10722°N 17.07694°E﻿ / 51.10722; 17.07694
สนธิสัญญาไม่รุกรานเยอรมนี–โปแลนด์

| --- | --- |
Hans-Adolf von Moltke เอกอัครราชทูตเยอรมนี ยูแซฟ ปิวซุตสกี ผู้นำโปแลนด์ โยเซ็ฟ เกิบเบิลส์ รัฐมนตรีว่าการกระทรวงโฆษณาการเยอรมนี และยูแซฟ แบ็ก รัฐมนตรีว่าการกระทรวงการต่างประเทศ พบปะที่วอร์ซอในวันที่ 15 มิถุนายน ค.ศ. 1934 ห้าเดือนหลังลงนามสนธิสัญญา
วันลงนาม: 26 มกราคม ค.ศ. 1934
ที่ลงนาม: เบอร์ลิน, ประเทศเยอรมนี
ผู้ลงนาม:   Józef Lipski (โปแลนด์)   ค็อนสตันทีน ฟ็อน น็อยราท (เยอรมนี) 
ภาคี:   สาธารณรัฐโปแลนด์ที่ 2   ไรช์เยอรมัน 
ภาษา: โปแลนด์, เยอรมัน
สนธิสัญญาไม่รุกรานเยอรมัน-โปแลนด์ (เยอรมัน: Erklärung zwischen Deutschland und Polen über den Verzicht auf Gewaltanwendung; โปแลนด์: Deklaracja między Polską a Niemcami o niestosowaniu przemocy) เป็นสนธิสัญญาระหว่างประเทศระหว่างนาซีเยอรมนีและสาธารณรัฐโปแลนด์ที่สอง ลงนามที่เบอร์ลินเมื่อวันที่ 26 มกราคม ค.ศ. 1934 จากข้อความในสนธิสัญญาดังกล่าว ทั้งสองฝ่ายต่างเห็นพ้องกันในการแก้ปัญหาด้วยการเจรจาสองฝ่าย และประกันจะไม่มีการเผชิญหน้ากันทางทหารเป็นเวลาสิบปี ซึ่งเป็นการปรับความสัมพันธ์ระหว่างนาซีเยอรมนีและโปแลนด์ที่เกิดความตึงเครียดตามแนวชายแดนของทั้งสองประเทศจากผลของสนธิสัญญาแวร์ซาย โดยเยอรมนีรับประกันแนวชายแดนของโปแลนด์ และยุติการกดดันทางเศรษฐกิจระหว่างสองประเทศในช่วงเวลาก่อนหน้านั้น
จากข้อความในสนธิสัญญาดังกล่าว โปแลนด์ยืนยันว่าสนธิสัญญาดังกล่าวไม่ได้เป็นการลบล้างผลจากสนธิสัญญาระหว่างประเทศอื่น ๆ ซึ่งได้กระทำไว้ก่อนหน้า โดยเฉพาะอย่างยิ่ง พันธมิตรทางการทหารระหว่างฝรั่งเศส-โปแลนด์ และจากการที่ความตึงเครียดกับเยอรมนีลดน้อยลงจากการเจรจาสองฝ่าย ฐานะของฝรั่งเศสเมื่อเทียบกับเยอรมนีจึงด้อยลงไปเสีย
เพื่อระงับความกังวลว่าความสัมพันธ์ระหว่างโปแลนด์กับพันธมิตรตะวันตกจะขาดสะบั้นลง ดังนั้น เมื่อวันที่ 5 พฤษภาคม ค.ศ. 1934 โปแลนด์ได้ร่างสนธิสัญญาไม่รุกรานโปแลนด์-โซเวียตใหม่อีกครั้ง ซึ่งได้ลงนามในครั้งแรกเมื่อวันที่ 25 กรกฎาคม ค.ศ. 1932
สนธิสัญญาดังกล่าวทำให้โปแลนด์ยังคงรักษาความสัมพันธ์อันดีกับเยอรมนีได้อีกเป็นเวลาห้าปี ขณะที่ยังคงรักษาความสัมพันธ์กับฝรั่งเศสและสหราชอาณาจักร แม้ว่าจะไม่สนใจนโยบายระหว่างประเทศที่เกี่ยวข้องกับสันนิบาติชาติ และไม่สนใจในโครงการป้องกันร่วมกันซึ่งเสนอโดยฝรั่งเศส ในช่วงคริสต์ทศวรรษ 1930
หลังจากได้มีการลงนามในสนธิสัญญาไม่รุกรานเยอรมัน-โปแลนด์แล้ว ก็ตามด้วยข้อตกลงทางการค้ากับเยอรมนี ว่ากันว่าข้อตกลงดังกล่าวได้ทำให้ชาวเยอรมันตั้งรกรากอยู่ตามแนวชายแดนทางด้านตะวันออก และเป็นการให้เวลาแก่ฮิตเลอร์ในการเสริมสร้างกำลังทหารขึ้นมาใหม่ และอีกห้าปีหลังจากนั้น กองทัพเยอรมันก็รุกรานโปแลนด์ได้สำเร็จ ที่เป็นดังนี้เพราะ นโยบายของเยอรมนีเปลี่ยนไปในปี ค.ศ. 1938 หลังจากการผนวกซูเตเดนแลนด์ และโปแลนด์ได้กลายเป็นเป้าหมายต่อไปของฮิตเลอร์ ในเดือนตุลาคม รัฐมนตรีว่าการกระทรวงการต่างประเทศ โจอาคิม ฟอน ริบเบนทรอปได้เสนอว่าควรจะมีการเปลี่ยนแปลงเนื้อหาของสนธิสัญญาไม่รุกรานกันใหม่ และอนุญาตให้นครเสรีดานซิกผนวกเข้ากับดินแดนเยอรมนีได้ และขออนุญาตในการสร้างทางด่วนเชื่อมระหว่างเยอรมนีกับมณฑลปรัสเซียตะวันออก ผ่านทางฉนวนโปแลนด์ ซึ่งโปแลนด์ปฏิเสธข้อเสนอดังกล่าว จากเหตุการณ์ดังกล่าว ทำให้อดอล์ฟ ฮิตเลอร์ยกเลิกผลของสนธิสัญญาดังกล่าวเมื่อวันที่ 28 เมษายน ค.ศ. 1938
ข้อมูล

Wandycz, Piotr Stean (2001) [1988]. The Twilight of French Eastern Alliances. 1926–1936. French-Czechoslovak-Polish relations from Locarno to the remilitarization of the Rheinland. Princeton University Press. ISBN 1-59740-055-6..
Anna M. Cienciala, "The Foreign Policy of Józef Piłsudski and Józef Beck, 1926-1939: Misconceptions and Interpretations," The Polish Review (2011) 56#1 pp. 111–151 in JSTOR
Cienciala, Anna (1999). "The Munich Crisis, 1938".  ใน Igor Lukes and Erik Goldstein (บ.ก.). The Munich crisis of 1938: Plans and Strategy in Warsaw in the context of Wester appeasement of Germany. London: Frank Cass.
Schuker, Stephan (1999). "The End of Versailles".  ใน Gordon Martel (บ.ก.). The Origins of the Second World War Reconsidered A.J.P. Taylor And The Historians. London: Routledge.
"Text of German-Polish Agreement of January 26, 1934", The British War Bluebook (ภาษาอังกฤษ) – โดยทาง Avalon Project
แหล่งข้อมูลอื่น

ข้อความในสนธิสัญญา (ในภาษาโปแลนด์)
text about Polish foreign policy (ในภาษาเช็ก)
ข้อความในสนธิสัญญา เก็บถาวร 2006-12-31 ที่ เวย์แบ็กแมชชีน (อังกฤษ)
สนธิสัญญาชายแดนเยอรมนี-โปแลนด์ (2533)

| --- | --- |
ประเภท: สนธิสัญญาชายแดน
วันลงนาม: 14 พฤศจิกายน ค.ศ.1990
ที่ลงนาม: วอร์ซอ, ประเทศโปแลนด์
วันมีผล: 16 มกราคม ค.ศ.1992
ผู้ลงนาม:  โปแลนด์   เยอรมนี
ภาษา: เยอรมัน โปแลนด์
สนธิสัญญาชายแดนเยอรมนี-โปแลนด์ ในปี พ.ศ. 2533 เป็นการตกลงครั้งสุดท้ายในการกำหนดพรมแดนโปแลนด์-เยอรมนี ซึ่งในแง่ของกฎหมายระหว่างประเทศแล้ว นับเป็นประเด็นปัญหาที่อยู่ในระหว่างการพิจารณามาตั้งแต่ พ.ศ. 2488 สนธิสัญญาดังกล่าวได้รับการลงนามในรัฐมนตรีว่าการกระทรวงการต่างประเทศของทั้งสองประเทศ กชือชตอฟ ซกูบีแชฟสกี และฮันส์-ดีทริช เกนเชอร์ เมื่อวันที่ 14 พฤศจิกายน พ.ศ. 2533 ได้รับการให้สัตยาบันโดยเซย์มของโปแลนด์ เมื่อวันที่ 26 พฤศจิกายน พ.ศ. 2534 และบุนเดสทักของเยอรมนี เมื่อวันที่ 16 ธันวาคม พ.ศ. 2534 และมีผลบังคับใช้หลังการแลกเปลี่ยนเอกสารการให้สัตยาบันเมื่อวันที่ 16 มกราคม พ.ศ. 2535
สนธิสัญญาฉบับดังกล่าวมีชื่อเต็มว่า "สนธิสัญญาระหว่างสหพันธ์สาธารณรัฐเยอรมนีและสาธารณรัฐโปแลนด์ว่าด้วยการยืนยันพรมแดนระหว่างทั้งสองประเทศ 14 พฤศจิกายน พ.ศ. 2534" (เยอรมัน: Vertrag zwischen der Bundesrepublik Deutschland und der Republik Polen über die Bestätigung der zwischen ihnen bestehenden Grenze; โปแลนด์: Traktat między Rzeczpospolitą Polską a Republiką Federalną Niemiec o potwierdzeniu istniejącej między nimi granicy)
ประวัติศาสตร์

ในความตกลงพ็อทซ์ดัมในปี พ.ศ. 2488 ฝ่ายสัมพันธมิตรในสงครามโลกครั้งที่สองได้กำหนดแนวโอเดอร์-นิซเซเป็นเส้นแบ่งเขตระหว่างเขตปกครองโซเวียตในเยอรมนีและโปแลนด์ โดยให้การกำหนดพรมแดนด้านตะวันตกของโปแลนด์ครั้งสุดท้ายเกิดขึ้นในการตกลงสันติภาพในภายหลัง  สนธิสัญญาซกอแชเล็ตส์ ในปี พ.ศ. 2493 ระหว่างเยอรมนีตะวันออกและสาธารณรัฐประชาชนโปแลนด์ได้ยืนยันพรมแดนดังกล่าวในขั้นสุดท้าย เยอรมนีตะวันตก ซึ่งมองว่าตนเป็นเพียงผู้เดียวที่เป็นผู้สืบทอดทางกฎหมายต่อจากนาซีเยอรมนี และไม่ยอมรับสถานะของเยอรมนีตะวันออก ยืนกรานว่าการตกลงขั้นสุดท้ายในปัญหาพรมแดนเยอรมนี-โปแลนด์จะต้องได้รับการยอมรับจากประเทศเยอรมนีที่รวมประเทศแล้วในอนาคตเท่านั้น ถึงแม้ว่าในทางปฏิบัติทั้งหมด เยอรมนีตะวันตกจะได้ยอมรับแนวโอเดอร์-นิซเซเป็นพรมแดนระหว่างทั้งสองประเทศแล้วตามสนธิสัญญาวอร์ซอ (2513) คำเคือนทางกฎหมานว่ามีเพียงสนธิสัญญาสันติภาพในอนาคตเท่านั้นจึงจะตกลงปัญหาดังกล่าวได้อย่างเป็นทางการยังคงมีผลอยู่
หลังจากการรวมประเทศเยอรมนีเกิดขึ้นในปี พ.ศ. 2533 ฝ่ายสัมพันธมิตรได้ให้อธิปไตยสมบูรณ์แก่เยอรมนีโดยมีเงื่อนไขว่าจะต้องให้การรับรองครั้งสุดท้ายต่อแนวโอเดอร์-นิซเซ ดังที่ระบุไว้ในมาตรา 1.2 ของสนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี การลงนามในสนธิสัญญาระหว่างเยอรมนีและโปแลนด์ในการรับรองแนวโอเดอร์-นิซเซเป็นพรมแดนภายใต้กฎหมายระหว่างประเทศเป็นหนึ่งในเงื่อนไขของสนธิสัญญารวมประเทศระหว่างเยอรมนีตะวันตกและเยอรมนีตะวันออกซึ่งได้รับการลงนามและมีผลบังคับใช้เมื่อวันที่ 3 ตุลาคม พ.ศ. 2533 โปแลนด์ยังได้ต้องการให้สนธิสัญญาดังกล่าวยุติความกำกวมที่เกี่ยวข้องกับประเด็นปัญหาด้านแนวพรมแดนตั้งแต่ พ.ศ. 2488
เนื้อหา

ภายใต้เงื่อนไขของสนธิสัญญา ประเทศภาคีสัญญา:
ยืนยันแนวพรมแดนตามสนธิสัญญาซกอแชเล็ตส์ในปี พ.ศ. 2493 ตลอดจนรัฐบัญญัติซึ่งควบคุมบังคับในภายหลัง และสนธิสัญญาวอร์ซอ พ.ศ. 2513
ประกาศว่าพรมแดนดังกล่าวไม่สามารถถูกละเมิดได้นับจากนี้เป็นต้นไป และรับประกันการเคารพต่อเอกราชและบูรณภาพเหนือดินแดนระหว่างกัน
ประกาศว่าทั้งสองประเทศจะต้องไม่มีการอ้างสิทธิ์เหนือดินแดนระหว่างกัน และจะไม่มีการอ้างสิทธิ์ดังกล่าวในอนาคต
ข้อตกลงดังกล่าวได้รับการเพิ่มเติมโดยสนธิสัญญาความเป็นเพื่อนบ้านและความร่วมมือฉันมิตร ได้รับการลงนามระหว่างเยอรมนีนและโปแลนด์เมื่อวันที่ 17 มิถุนายน พ.ศ. 2534
สลากภัต

การถวายโดยอุทิศให้แก่สงฆ์ โดยอุทิศให้เป็นเผดียงสงฆ์ (ไม่ระบุเฉพาะว่าจะถวายรูปไหน) เช่นการถวายสลากภัต แม้พระจะได้รับของที่ถวายแค่รูปเดียว แต่ถือได้ว่าพระสงฆ์ที่มารับถวายเป็นพระที่ได้รับมอบหมายจากสงฆ์ ก็นับเป็นสังฆทานเช่นกัน
สลากภัต (บาลี: สลากภตฺต) เป็นศัพท์ในพระวินัยปิฎก เป็นชื่อเรียกวิธีถวายทานแก่พระสงฆ์วิธีหนึ่ง โดยการจับสลากเพื่อแจกภัตตาหารหรือปัจจัยวัตถุที่ได้รับจากผู้ศรัทธาถวาย เพื่ออนุเคราะห์แก่ผู้ศรัทธาที่มีปัจจัยวัตถุจำกัดและไม่สามารถถวายแก่พระสงฆ์ทั้งหมดได้
โดยสลากภัตนับเนื่องในสังฆทานที่มีอานิสงส์มาก เพราะถือว่าแม้จะตั้งสลากถวายกับพระภิกษุรูปใดรูปหนึ่งที่จับสลากได้ ย่อมเท่ากับถวายกับพระสงฆ์ทั้งหมด เพราะสลากที่จับนั้นพระสงฆ์ทุกรูปในอารามนั้นมีสิทธิ์ได้ นอกจากนั้นสลากภัตยังเป็นหลักการในพระวินัยที่พระพุทธเจ้าทรงวางไว้เพื่อสร้างจิตสำนึกความเท่าเทียมกันและสร้างความเป็นอันหนึ่งเดียวกันแก่คณะสงฆ์
ในประเทศไทย มีประเพณีสลากภัต ภาคเหนือเรียกว่า ประเพณีทานก๋วยสลาก ตามวัดต่าง ๆ โดยจัดในช่วงเดือน 6 จนถึงเดือน 8 ซึ่งเป็นช่วงผลไม้อุดมสมบูรณ์ โดยมีการรวมตัวของคณะศรัทธาทั้งหมู่บ้านนำผลไม้และสำรับคาวหวานไปตั้งเป็นสลากถวายพระภิกษุที่นิมนต์มาจากวัดต่าง ๆ เป็นประเพณีใหญ่สำหรับหมู่บ้านและวัดนั้น ๆ โดยในแต่ละภูมิภาคมีรายละเอียดการจัดประเพณีแตกต่างกันไป
ดูเพิ่ม

สังฆทาน
รอแบร์ต แลวันดอฟสกี

| 0 | 1 | 2 | 3 |
| --- | --- | --- | --- |
 แลวันดอฟสกีในปี 2019
ข้อมูลส่วนตัว
ชื่อเต็ม:  รอแบร์ต แลวันดอฟสกี
วันเกิด:   (1988-08-21) 21 สิงหาคม ค.ศ. 1988 (36 ปี)
สถานที่เกิด:  วอร์ซอ สาธารณรัฐประชาชนโปแลนด์
ส่วนสูง:  1.85 m (6 ft 1 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  บาร์เซโลนา
หมายเลข:  9
สโมสรเยาวชน
1996–1997:  Partyzant Leszno
1997–2004:  MKS Varsovia Warsaw
สโมสรอาชีพ*
| ปี |  ทีม |  ลงเล่น |  (ประตู) |
| 2005 |  เดลตาวาร์ชาวา |  17 |  (4) |
| 2005–2006 |  แลเกียวาร์ชาวา 2 |  13 |  (2) |
| 2006 |  ซญิตช์ปรุชกุฟ 2 |  4 |  (8) |
| 2007–2008 |  ซญิตช์ปรุชกุฟ |  32 |  (21) |
| 2008–2010 |  แลคปอซนัญ |  82 |  (41) |
| 2010–2014 |  โบรุสซีอาดอร์ทมุนท์ |  187 |  (103) |
| 2014–2022 |  ไบเอิร์นมิวนิก |  375 |  (344) |
| 2022– |  บาร์เซโลนา |  109 |  (76) |
ทีมชาติ‡
| 2007 |  โปแลนด์ อายุไม่เกิน 19 ปี |  1 |  (0) |
| 2008 |  โปแลนด์ อายุไม่เกิน 21 ปี |  3 |  (0) |
| 2008– |  โปแลนด์ |  156 |  (84) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 พฤศจิกายน ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 2 พฤศจิกายน ค.ศ. 2024
รอแบร์ต แลวันดอฟสกี (โปแลนด์: Robert Lewandowski, ออกเสียง: [ˈrɔbɛrt lɛvanˈdɔfskʲi] ( ฟังเสียง); เกิด 21 สิงหาคม ค.ศ. 1988) เป็นนักฟุตบอลชาวโปแลนด์ ปัจจุบันลงเล่นในตำแหน่งกองหน้าให้กับบาร์เซโลนา สโมสรในลาลิกา และเป็นกัปตันให้แก่ทีมชาติโปแลนด์ เขาได้รับการยอมรับในด้านเทคนิค การยืนตำแหน่ง และการทำประตูที่ยอดเยี่ยม แลวันดอฟสกี ได้รับการยอมรับให้เป็นหนึ่งในกองหน้าที่ดีที่สุดตลอดกาล เช่นเดียวกับการเป็นหนึ่งในนักเตะที่ประสบความสำเร็จในประวัติศาสตร์ของบุนเดิสลีกา เขาทำประตูมากกว่า 600 ประตูในระดับอาชีพ ให้กับสโมสรและทีมชาติโปแลนด์
สถิติอาชีพ > สโมสร

| Club | Season | League | League> Apps | League> Goals | Cup> Apps | Cup> Goals | Europe> Apps | Europe> Goals | Other1> Apps | Other1> Goals | Total> Apps | Total> Goals  |
| --- | --- | --- | --- | --- | --- | --- | --- | --- | --- | --- | --- | --- |
| Znicz Pruszków | 2006–07 | II Liga | 27 | 15 | 2 | 1 | – | – | – | – | 29 | 16 |
| Znicz Pruszków | 2007–08 | I Liga | 32 | 21 | 2 | 0 | – | – | – | – | 34 | 21 |
| Znicz Pruszków | Total | Total | 59 | 36 | 4 | 1 | 0 | 0 | 0 | 0 | 63 | 37 |
| Lech Poznań | 2008–09 | Ekstraklasa | 30 | 14 | 6 | 2 | 12 | 4 | – | – | 48 | 20 |
| Lech Poznań | 2009–10 | Ekstraklasa | 28 | 18 | 1 | 0 | 4 | 2 | 1 | 1 | 34 | 21 |
| Lech Poznań | Total | Total | 58 | 32 | 7 | 2 | 16 | 6 | 1 | 1 | 82 | 41 |
| โบรุสซีอาดอร์ทมุนท์ | 2010–11 | บุนเดิสลีกา | 33 | 8 | 2 | 0 | 8 | 1 | – | – | 43 | 9 |
| โบรุสซีอาดอร์ทมุนท์ | 2011–12 | บุนเดิสลีกา | 34 | 22 | 6 | 7 | 6 | 1 | 1 | 0 | 47 | 30 |
| โบรุสซีอาดอร์ทมุนท์ | 2012–13 | บุนเดิสลีกา | 31 | 24 | 4 | 1 | 13 | 10 | 1 | 1 | 49 | 36 |
| โบรุสซีอาดอร์ทมุนท์ | 2013–14 | บุนเดิสลีกา | 33 | 20 | 5 | 2 | 9 | 6 | 1 | 0 | 48 | 28 |
| โบรุสซีอาดอร์ทมุนท์ | Total | Total | 131 | 74 | 17 | 10 | 36 | 18 | 3 | 1 | 187 | 103 |
| ไบเอิร์นมิวนิก | 2014–15 | บุนเดิสลีกา | 31 | 17 | 5 | 2 | 12 | 6 | 1 | 0 | 49 | 25 |
| ไบเอิร์นมิวนิก | 2015–16 | บุนเดิสลีกา | 32 | 30 | 6 | 3 | 12 | 9 | 1 | 0 | 51 | 42 |
| ไบเอิร์นมิวนิก | 2016–17 | บุนเดิสลีกา | 33 | 30 | 4 | 5 | 9 | 8 | 1 | 0 | 47 | 43 |
| ไบเอิร์นมิวนิก | 2017–18 | บุนเดิสลีกา | 30 | 29 | 6 | 6 | 11 | 5 | 1 | 1 | 48 | 41 |
| ไบเอิร์นมิวนิก | 2018–19 | บุนเดิสลีกา | 33 | 22 | 5 | 7 | 8 | 8 | 1 | 3 | 47 | 40 |
| ไบเอิร์นมิวนิก | 2019–20 | บุนเดิสลีกา | 31 | 34 | 4 | 4 | 6 | 11 | 1 | 0 | 42 | 49 |
| ไบเอิร์นมิวนิก | 2020–21 | บุนเดิสลีกา | 29 | 41 | 1 | 0 | 6 | 5 | 4 | 2 | 40 | 48 |
| ไบเอิร์นมิวนิก | 2021–22 | บุนเดิสลีกา | 34 | 35 | 1 | 0 | 10 | 13 | 1 | 2 | 46 | 50 |
| ไบเอิร์นมิวนิก | รวม | รวม | 253 | 238 | 33 | 29 | 78 | 69 | 11 | 8 | 375 | 344 |
| รวมทั้งหมด | รวมทั้งหมด | รวมทั้งหมด | 531 | 392 | 67 | 45 | 130 | 93 | 15 | 10 | 745 | 540 |
สถิติอาชีพ > ทีมชาติ

| Poland> Year | Poland> Apps | Poland> Goals |
| --- | --- | --- |
| 2008 | 4 | 2 |
| 2009 | 12 | 1 |
| 2010 | 13 | 6 |
| 2011 | 11 | 4 |
| 2012 | 10 | 2 |
| 2013 | 10 | 3 |
| 2014 | 6 | 5 |
| 2015 | 7 | 11 |
| 2016 | 12 | 8 |
| 2017 | 6 | 9 |
| 2018 | 11 | 4 |
| 2019 | 10 | 6 |
| 2020 | 4 | 2 |
| 2021 | 12 | 11 |
2022: 1
| Total | 129 | 75 |
เกียรติประวัติ > สโมสร

ดรูกาลีกา: 2006–07
แอกส์ตรากลาซา: 2009–10
โปลิชคัพ: 2008–09
โปลิชซูเปอร์คัพ: 2009
บุนเดิสลีกา: 2010–11, 2011–12
เดเอ็ฟเบ-โพคาล: 2011–12
เดเอฟเอล-ซูเปอร์คัพ: 2013
บุนเดิสลีกา: 2014–15, 2015–16, 2016–17, 2017–18, 2018–19, 2019–20, 2020–21, 2021–22
เดเอ็ฟเบ-โพคาล: 2015–16, 2018–19, 2019–20
เดเอฟเอล-ซูเปอร์คัพ: 2016, 2017, 2018, 2020, 2021
ยูฟ่าแชมเปียนส์ลีก: 2019–20
UEFA Super Cup: 2020
FIFA Club World Cup: 2020
ลาลิกา: 2022–23